hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Ne törj meg! - Egy film, amit meg kell nézni! - Csak csináld Magadért
Tegnap láttam a 2014-es Unbroken (Rendíthetetlen) című filmet, melynek üzenete: Soha ne add fel! Ajánlom, érdemes megnézni, nem egy tipikus háborús film, ráadásul igaz történet.
A rendező, Angelina Jolie szerint “Louis egy igazi hős, a humánum, a hit és a bátorság példaképe.”
Ha még nem láttad a filmet, akkor lehet, hogy jobb, ha a most következő bekezdést NEM olvasod tovább:
Louis Zamperini -testvére támogatásának és buzdításának köszönhetően- gimnazista korában eljutott az olimpiára, hosszútáv futásban indult. Nem lett dobogós, viszont az utolsó körön olyan időt futott, amivel sikerült felhívnia magára a figyelmet. Nagy eséllyel megnyerte volna a következő, azaz az 1940-es tokiói olimpiát, viszont másképp alakult a helyzet, a háború elsöpörte a reményeket. Zamperini az amerikai hadsereg katonájaként, bombakilévőként harcolt a Csendes-óceán felett. Repülőjük lezuhant, két társa és ő maradt csak életben. 47 napig hánykolódtak a mentőcsónakban a vízen. Ez még csak a kezdet volt, ezután japán fogságba esett és szörnyű kínzásokat, megaláztatásokat kellett elszenvednie 2 éven keresztül. Nem tudták megtörni, nem adta fel, hitt abban, hogy az amerikaiak győzni fognak és ő hazatérhet szerető szüleihez és bátyjához.
Az amerikai olimpikon fiút többek között ezzel a mondattal engedi útnak a testvére: “Egy pillanatnyi fájdalmat megér egy életen át tartó dicsőség“. Nem az olimpiáról, nem a futásról szól a film, ez egy háborús film, rengeteg mondanivalóval. Többször azt gondoltam, hogy kész, ezt nem lehet tovább bírni, most fogjuk elveszíteni a hősünket és teljesen más lesz a végkifejlet. Percről-percre meghökkentettek a történtek, és az a bámulatos erő és kitartás, amit megmutatnak a színészek és a rendező. Sokszor elhangzik a filmben is, de nem lehet elégszer mondani:
A főhőst a hite, hogy végig fogja tudni csinálni, mentette meg. A túlélésről, a küzdelemről, a kitartásról, a megváltásról láthatunk elképesztő képsorokat és egy hosszú, de nagyszerű filmet.
“A remény adja az erőt a léleknek a kitartáshoz.” (Louis Zamperini)
Az, hogy igaz történetről van szó, még inkább megrendíti az embert.
Louis Zamperini életének csak egy részét ismerjük meg a filmben. Hihetetlen történet. A film pedig Laura Hillenbrand: Rendíthetetlen – Az emberi akarat és méltóság diadalának igaz története a második világháború poklában könyvének adaptációja.
Akárhányszor csak eszembe jut az utolsó képkocka, amikor nem a színész, hanem maga Louis Zamperini fut az olimpiai lánggal 80!!! évesen, Japánban, mosolyra húzódik a szám. Eljutok Japánba, az Olimpiára! -mondta és teljesült.
Vigyázz, mit kívánsz – ugye…
Nagyszerű, remek ember lehetett az életben.
Itt láthatsz egy videót, amiben szerepel:
Rendíthetetlen kulissza-videó Jolie-val és Zamperinivel
Néhány idézet az amerikai olimpikontól, háborús hőstől:
“A dolgok néha egyre jobban alakulnak, néha egyre rosszabbul, de végső soron minden a javunkra válik.”
“A háború komoly dolog. Az élet is az. A nevetés segít átvészelni mindkettőt.”
“Az ember nem futhat el a problémái elől, mert azok megvárják, amíg visszaérkezik – bármilyen jól is mulat addig.”
“Mindenki dönthet úgy, hogy kedvezőbb színben látja saját sorsát. Csak akarnia kell, hogy megpróbálkozzék vele.”
“Nem nyerni (…) olyan, mintha valaki feljutna a Holdra, de ott megbotlana egy sziklában, és elesne. Na és? Attól még a Holdon van.”
“Lehet, hogy valaki nem lesz a legnagyobb abban, amit csinál, ám ha megtesz minden tőle telhetőt, van oka az elégedettségre.”
“Maga annyira optimista!” mondják mások. Optimista volnék? Az optimista szerint a pohár félig tele van, a pesszimista szerint félig üres. A túlélés embere gyakorlatias, ő azt mondja: “Nevezzétek, ahogy akarjátok, csak töltsetek a pohárba.” Én a pohár töltögetésében hiszek.
Én is abban hiszek, hogy :
A filmet láttad? Ha nem, sürgősen pótold!! 😉
Ezeket is nézd meg:
6 fontos mondat, amit jegyezz meg ebből a nagyszerű filmből
3 életigenlő, nagyszerű film
- DeakEmberAgnes 0 hozzászólás
Ezeket is érdemes megnézni
Az élet megy tovább
Imádom a Gilmore lányok humorát!
Erre van szükséged, hogy az álmodból valóság legyen! – Filmajánlóval
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése